### Beslutninger

Fremsendes med ændringsforslagene fra Venstre og Radikale Venstre til Økonomi- og Erhvervsudvalget til behandling i henhold til beslutning i byrådets møde den 26. marts 2025.

###

BESLUTNINGSFORSLAG FRA [adresse]

Ytringsfrihed er en grundlæggende frihedsrettighed og en hjørnesten i det danske demokrati. Det skal naturligvis også gælde for offentligt ansatte, og selvom det er fastlagt lovgivningsmæssigt, har vi desværre set eksempler på, at ansatte i [adresse], der har deltaget i den offentlige debat, har oplevet ansættelsesmæssige konsekvenser.

Radikale Venstre ønsker at værne om vores ret til at debattere og kritisere – og gøre det åbent. Det er derfor afgørende, at mange offentligt ansatte bruger deres ytringsfrihed, blander sig i den offentlige debat og er i dialog med politikerne, uden frygt for de konsekvenser, det kan have for deres ansættelse.

I [adresse] har vi en whistleblower-ordning, som ansatte kan bruge til at gør opmærksom på uacceptable forhold på arbejdspladsen. Men offentligt ansattes ytringsfrihed handler ikke kun om whistleblowing. Den handler generelt om, at den enkelte ansatte som privatperson kan deltage og ytre sig i den almindelige samfundsdebat, inden for lovens rammer.

Desværre har en ytringsfrygt bredt sig blandt offentligt ansatte, og alt for mange tør ikke ytre sig af frygt for at blive mødt med sanktioner. [adresse] er en af [adresse] største arbejdsgivere med knap 30.000 ansatte. Derfor har vi et ansvar for at sikre, at ansatte trygt kan blande sig i den offentlige debat.

Radikale Venstre ønsker en kultur i [adresse], hvor politikere og ledere gør det klart og tydeligt, at vi vil fremme ytringsfrihed og sætter pris på, at vores medarbejdere deltager i den offentlige debat og er i dialog med os politikere. De ansatte besidder en stor ressource og bør have muligheden for at bringe deres viden i spil.

Et første skridt er at etablere et Ytringsfrihedsråd, der kan arbejde systematisk med anbefalinger til skabe kulturændringer.

Det indstilles, at:

1. Borgmesterens afdeling, i samarbejde med Sociale Forhold og Beskæftigelse, udarbejder et forslag til, hvordan der kan etableres et Ytringsfrihedsråd i [adresse] inden medio 2025.

2. Ytringsfrihedsrådet afrapporterer årligt til [adresse] med anbefalinger til, hvordan de ansattes ytringsfrihed kan styrkes.

3. Ytringsfrihedsrådet skal udpeges af Aarhus Byråd og bestå af 4-7 ulønnede personer, der ikke selv er ansatte eller politikere i [adresse]. Mindst ét medlem skal have juridisk baggrund med godt kendskab til forvaltningsret og menneskerettigheder, mindst ét medlem skal have erfaring med kommunal ledelse, mindst ét medlem skal repræsentere offentligt ansatte, og mindst ét medlem skal have forskererfaring.

4. Der skal udarbejdes et kommissorium for Ytringsfrihedsrådet. Magistratsafdeling for Sociale Forhold og Beskæftigelse skal bistå med sekretariatsbetjening.

5. Ytringsfrihedsrådet skal evalueres efter 2 år.

Stillet af Radikale Venstres byrådsgruppe:

Mahad B. Yussuf (Ordfører), Julius Lauritsen, Sandra Frederiksen og Victor Holst.

INDSTILLING FRA BORGMESTERENS AFDELING

### Resume

Offentligt ansatte har en udstrakt ytringsfrihed, der betyder, at de som udgangspunkt ikke kan mødes med negative reaktioner på jobbet på grund af deres ytringer.

Både Justitsministeriet og Københavns Kommune arbejder i øjeblikket på initiativer knyttet til offentligt ansattes ytringsfrihed.

• Offentligt ansattes ytringsfrihed lovfæstes som en del af lovprogrammet for 2024/2025. Rammerne for offentligt ansattes ytringsfrihed forventes at blive detaljeret beskrevet i den forbindelse.

• [adresse] er i gang med at udarbejde forslag til, hvordan der kan etableres et Ytringsfrihedsråd i Københavns Kommune.

### Beslutningspunkter

Det indstilles:

At 1) [adresse] afventer erfaringerne fra [adresse] og lovarbejdet vedrørende offentligt ansattes ytringsfrihed

At 2) Borgmesterens Afdeling orienterer Sekretariats-chefgruppen om lovarbejdet og erfaringer fra Københavns Kommune i det omfang, det er nødvendigt eller naturligt.

### Sagsforløb

Udvalg: [adresse]

Dato: 04-12-2024

Janne Bach: 25

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 4. december 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 18-03-2025

Janne Bach: 3

Fremsendes til [adresse] med bemærkning, at Magistraten i mødet den 18. marts 2025 anbefaler, at byrådet tiltræder Borgmesterens Afdelings indstilling af 3. marts 2025.

Radikale Venstre, Socialistisk Folkeparti og Alternativet tog forbehold.